98/99/EY: Komission päätös, tehty 26 päivänä tammikuuta 1998, luvan antamisesta jäsenvaltioille sallia tilapäisesti viiniköynnöksen lisäysaineiston, joka ei täytä neuvoston direktiivin 68/193/ETY vaatimuksia, pitäminen kaupan



Virallinen lehti nro L 022 , 29/01/1998 s. 0023 - 0024



KOMISSION PÄÄTÖS, tehty 26 päivänä tammikuuta 1998, luvan antamisesta jäsenvaltioille sallia tilapäisesti viiniköynnöksen lisäysaineiston, joka ei täytä neuvoston direktiivin 68/193/ETY vaatimuksia, pitäminen kaupan (98/99/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan, ottaa huomioon Italian esittämän pyynnön, sekä katsoo, että viiniköynnöksen tietyn kasvullisen lisäysaineiston, erityisesti varrennusversojen, direktiivin 68/193/ETY vaatimusten mukainen tuotanto on vuonna 1997 ollut riittämätöntä yhteisössä ja erityisesti Italiassa, eikä sillä tämän vuoksi pystytä täyttämään kyseisen maan tarpeita, tätä kysyntää ei ole mahdollista kattaa tyydyttävällä tavalla käyttämällä varrennusversoja, jotka täyttävät kaikki edellä mainitussa direktiivissä vahvistetut vaatimukset, tämän vuoksi Italialle olisi annettava lupa sallia 31 päivään maaliskuuta 1998 sellaiseen luokkaan kuuluvien varrennusversojen kaupan pito, johon sovelletaan väljempiä vaatimuksia, lisäksi muille jäsenvaltioille, jotka pystyvät toimittamaan Italialle tällaista aineistoa, olisi annettava lupa sallia tällaisen aineiston kaupan pitäminen tätä tarkoitusta varten, lupaa voidaan käyttää ainoastaan neuvoston direktiivissä 77/93/ETY (2), sellaisena kuin se on viimeksi muutettuna direktiivillä 97/14/EY (3), ja erityisesti 9 päivänä tammikuuta 1998 annetussa komission päätöksessä 98/86/EY (4), jossa annetaan jäsenvaltioille lupa säätää poikkeuksellisesti neuvoston direktiivin 77/93/ETY poikkeuksista Kroatiasta peräisin olevien Vitis L. -suvun kasvien osalta lukuun ottamatta hedelmiä, säädettyjen kasvinsuojeluun liittyvien edellytysten ja vaatimusten mukaisesti, ja tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Italialle annetaan lupa sallia 31 päivään maaliskuuta 1998 alueellaan enintään 450 000:n sellaisten viiniköynnöslajikkeiden varrennusversojen kaupan pito, joita ei hyväksytä virallisesti direktiivin 68/193/ETY mukaisesti vakiolisäysaineiston varmennuksiin tai valvontaan ja jotka on korjattu Kroatiassa, seuraavin edellytyksin: a) päätöksessä 98/86/EY, jossa annetaan jäsenvaltioille lupa säätää poikkeuksellisesti poikkeuksia neuvoston direktiivin 77/93/ETY säännöksistä Kroatiasta peräisin olevien Vitis L. -suvun kasvien osalta lukuun ottamatta hedelmiä, vahvistetut edellytykset ja vaatimukset täyttyvät, ja b) virallinen etiketti on ruskea ja siinä on merkintä "väljemmät vaatimukset". 2 artikla Muille jäsenvaltioille annetaan lupa sallia 1 artiklan mukaisesti pyynnön esittäneen jäsenvaltion ilmoittamiin tarkoituksiin alueillaan sellaisten viiniköynnöksen varrentamiseen tarkoitettujen varrennusversojen kaupan pito, joiden kaupan pitoon on annettu lupa tämän päätöksen nojalla. 3 artikla Jäsenvaltioiden on ilmoitettava välittömästi komissiolle ja muille jäsenvaltioille lisäysaineiston määrät, joiden kaupan pito sallitaan niiden alueella tämän asetuksen mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 26 päivänä tammikuuta 1998. Komission puolesta Franz FISCHLER Komission jäsen (1) EYVL L 93, 17.4.1968, s. 15 (2) EYVL L 26, 31.1.1977, s. 20 (3) EYVL L 87, 2.4.1997, s. 17 (4) EYVL L 17, 22.1.1998, s. 25